U-I-49/11
Natisni
Opravilna št.:
U-I-49/11
Datum odločitve:
23. 1. 2012
ECLI:
ECLI:SI:USRS:2012:U.I.49.11
Akt:
Odlok o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 15/10), 2. čl., 3. čl., 4. čl. in 5. čl.
Izrek:
Pobuda za začetek postopka za oceno ustavnosti in zakonitosti 2., 3., 4. in 5. člena Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 15/10) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Janez Korat in Marija Korat, oba Šentjanž pri Dravogradu
Datum vloge:
4. 3. 2011
Vrsta odločitve:
sklep
Vrsta rešitve:
zavrženje
Dokument:
US29663
Dokument v PDF obliki:
U-I-49-11.pdf
124 KB
Prenesite datoteko
U-I-49/11-6
23. 1. 2012
S K L E P
Ustavno sodišče je v postopku za preizkus pobude Janeza Korata in Marije Korat, oba Šentjanž pri Dravogradu, na seji 23. januarja 2012
sklenilo:
Pobuda za začetek postopka za oceno ustavnosti in zakonitosti 2., 3., 4. in 5. člena Odloka o spremembah in dopolnitvah Odloka o nadomestilu za uporabo stavbnega zemljišča (Uradni list RS, št. 15/10) se zavrže.
Obrazložitev
1. Pobudnika izpodbijata v izreku tega sklepa navedeni akt. Zatrjujeta, da je nezakonit in v neskladju s 14. členom Ustave v delu, v katerem vrednoti opremljenost zemljišč, ki so razvrščena pod oznako A in E. Pravni interes utemeljujeta z navedbo, da sta se pritožila zoper odločbi davčnega organa prve stopnje o odmeri nadomestila za uporabo stavbnega zemljišča.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08, in OdlUS XVII, 2). Iz razlogov, navedenih v citiranem sklepu, pobudnika še ne izkazujeta pravnega interesa za začetek postopka za oceno ustavnosti in zakonitosti izpodbijane določbe. Zato je Ustavno sodišče njuno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik dr. Ernest Petrič ter sodnice in sodnika dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik